# PREDSEDA NÁRODNEJ RADY SLOVENSKEJ REPUBLIKY

Číslo: PREDS-110/2018

930

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

z 26. februára 2018

k petícii podanej Národnej rade Slovenskej republiky

 Konštatujem, že 6. februára 2018 bola Národnej rade Slovenskej republiky doručená petícia, ktorou je Národná rada Slovenskej republiky požiadaná, aby zmenou zákona o sociálnom poistení č. 461/2003 Z. z. v znení neskorších predpisov stanovila maximálny vek pre odchod do starobného dôchodku na 64 rokov a vytvorila zákonné možnosti pre skorší odchod do starobného dôchodku bez krátenia sumy dôchodku (tlač 898).

 Podľa § 133 ods. 1 zákona Národnej rady Slovenskej republiky
č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **p o s t u p u j e m** uvedenú petíciu

Výboru Národnej rady Slovenskej republiky pre sociálne veci

 na prerokovanie a zaujatie stanoviska **do 14. marca 2018**

 s tým, že ako gestorský výbor Národnej rade Slovenskej republiky podá správu o výsledku prerokovania petície vo výbore a návrh na uznesenie Národnej rady Slovenskej republiky.

Andrej D a n k o  v. r.